Markgrashopper

Markgrashopper (Acrididae) er ei gruppe av rettvengene (Orthoptera)  og tilhøyrer ei familiegruppe blant grashoppene.  

 Utsjånad 
venstre|mini|Nokre artar har kjegleforma hovud, her Acrida cinerea.

Markgrashopper er små til svært store grashopper (5-120 mm) med korte antenner. Mange er grøne, men dei kan òg vera brunspragla eller meir fargerike. Hjå nokre artar er hovudet kjegleforma uttrekt, og antennene kan vera sigdforma. Medlemmene i denne familien har vanlegvis velutvikla venger. Bakbeina er kraftige hoppebein, leggane piggete. Hjå hoa har bakkroppspissen eit kraftig, butt eggleggingsrøyr.

 Levevis 
Markgrashoppene er planteeterar, som kanskje særleg lever av gras. 
Hannane syng ved å gni baklåra med sida av framvengene. Dei fleste artane har velutvikla venger, men desse grashoppene er ofte ikkje i stand til å fly lange avstandar. I staden bruker dei vengene til å segla avgarde, og kan dermed forlenga eit hopp med nokon meter. Mange har sterkt farga, raude, gule eller blå bakvenger som står i kraftig kontrast til den kamuflasjefarga kroppen. Dette gjer at grashoppa «forsvinn» når ho set seg og foldar vengene saman, noko som forvirrar angriparar. Nokre  artar lagar raslande eller klaprande lydar når dei flyg.

 Vandrande artar 
Dei fleste av dei vandrande grashoppene blir rekna til familien tornbrystgrashopper (Catantopidae), men det finst nokre artar av Acrididae som også kan gjennomføra massevandringar. Den mest kjende av desse er europeisk vandregrashoppe (Locusta migratoria) som trass det norske namnet er utbreidd langt vidare enn Europa, frå Nord-Afrika gjennom store delar av Asia og heilt til det nordlege Australia. Arten dannar ikkje faste bestandar i Nord-Europa, men finst permanent i nokre område i sør. Han kunne tidlegare dukka opp over heile Europa, og det er registrert øydeleggande massevandringar så langt tilbake som 1347. Frå Noreg kjenner ein berre til enkeltfunn av streif-individ, sist i 1882.

 Utbreiing 
Grashoppene er utbreidde i alle verdsdelar. 

 Systematisk inndeling 

  Flygende insekt (Pterygota) 
 Neoptera («nyvenger»)
 Orthopteroida  
 Orden rettvenger (Orthoptera) 
 Underorden grashopper (Caelifera) 
 Overfamilie Acridoidea
 Familie markgrashopper, (Acrididae)
 Underfamilie Acridinae
 Underfamilie Calliptaminae
 Underfamilie Copiocerinae
 Underfamilie Coptacridinae
 Underfamilie Egnatiinae
 Underfamilie Eremogryllinae
 Underfamilie Euryphyminae
 Underfamilie Eyprepocnemidinae
 Underfamilie Gomphocerinae
 Slekta Omocestus 
 Grøn markgrashoppe Omocestus viridulus (Linnaeus, 1758)
 Raudgumpgrashoppe Omocestus ventralis (Zetterstedt, 1821)
 Slekta Chorthippus
 Gråbrun markgrashoppe Chorthippus brunneus (Thunberg, 1815)
 Slåttegrashoppe Chorthippus biguttulus (Linnaeus, 1758)
 Strandenggrashoppe Chorthippus albomarginatus (De Geer, 1773)
 Enggrashoppe Chorthippus parallelus (Zetterstedt, 1821)
 Myrgrashoppe Chorthippus montanus (Charpentier, 1825)
 Chorthippus dorsatus (Zetterstedt, 1821) – ikkje i Noreg, men kan kanskje dukka opp her.
 Slekta Myrmeleotettix
 Liten køllegrashoppe Myrmeleotettix maculatus (Thunberg,1815)
 Slekta Gomphocerus
 Stor køllegrashoppe Gomphocerus rufus (Linnaeus, 1758)
 Slekta Aeropedellus
 Aeropedellus variegatus (Fischer-Waldheim, 1845) – ikkje i Noreg, men kan kanskje dukka opp her.
 Underfamilie Habrocnemidinae
 Underfamilie Hemiacridinae
 Underfamilie Leptysminae
 Underfamilie Mareliinae
 Underfamilie Oedipodinae
 Slekta Mecostethus
 Sumpgresshoppe Mecostethus grossus (Linnaeus, 1758)
 Slekta Psophus
 Klapregrashoppe Psophus stridulus (Linnaeus, 1758)
 Slekta Locusta
 Europeisk vandregrashoppe Locusta migratoria (Linnaeus, 1758)
 Slekta Sphingonotus
 Blåvenga grashoppe Sphingonotus caerulans (Linnaeus, 1767)
 Underfamilie Ommatolampinae
 Underfamilie Oxyinae
 Underfamilie Proctolabinae
 Underfamilie Rhytidochrominae
 Underfamilie Spathosterninae
 Underfamilie Teratodinae
 Underfamilie Tropidopolinae

Kjelder

Denne artikkelen bygger på «Markgresshopper» frå ,  den 7. august 2022. 
 oppgav desse kjeldene: 
 Liste over artene, fra Orthoptera Species File Online
 Hansen, Lars Ove. Naturhistorisk museum (UiO) og Museumsprosjektet. Norges gresshopper (Orthoptera) og andre gresshoppe-lignende insekter. Norges gresshopper
 Ottesen, Preben. 1992. Norges Gresshopper.  Norske Insekttabeller Nr: 13.  Norsk entomologisk forening, 30 sider.

Bakgrunnsstoff

Kategori:Grashopper